HER CODIO 2027
Themâu Cysylltiol
Archwiliwch yr heriau. Dewiswch thema. Dewch â'ch syniad yn fyw.
Canllaw ynghylch y themâu ar gyfer ysgolion, colegau a thimau sy'n cyfranogi


Deall lefelau'r her
Mae'r Her Codio yn cefnogi dysgwyr sydd wedi cyrraedd gwahanol gamau yn eu taith ddigidol. Dylai timau ddewis dull sy'n adlewyrchu eu hoedran, eu profiad a'u hyder technegol. Dylid ystyried cynigion yng nghyd-destun lefel berthnasol y cyfranogi.
	Lefel ysgol gynradd
7 - 11 oed
Cwmpas awgrymedig
Gêm Scratch syml ag un prif fecanig, nod eglur a chanlyniad gorffenedig.
Nodweddion a thechnegau addas
• Gwrthrychau ac animeiddiadau nodau syml
• Symudiadau gan ddefnyddio bysellau saeth
• Gwiriadau cyffyrddiadau a gwrthdrawiadau
• Newidyn sgôr
• Rheolau syml “os”
• Synau ac un neu ddau gefndir
Beth yn union yw da
✓ Amcan eglur
✓ Gêm weithredol o'r dechrau i'r diwedd
✓ Hawdd ei deall a'i chwarae
✓ Creadigrwydd a thystiolaeth o ddysgu



	Lefel ysgol uwchradd
11 - 16 oed
Cwmpas awgrymedig
Gêm neu gymhwysiad rhyngweithiol mwy datblygedig yn Scratch â sawl nodwedd gysylltiedig, a gwneud penderfyniadau mwy cymhleth.
Nodweddion a thechnegau addas
• Sawl newidyn ac amserydd
• Darllediadau a rhestrau
• Clonau
• Sgriniau neu lefelau niferus
• Digwyddiadau ar hap
• Dewisiadau a sgorio mwy cymhleth
Beth yn union yw da
✓ Nodweddion niferus yn gweithio gyda'i gilydd
✓ Cysylltiad cryf â'r thema
✓ Profiad defnyddiwr meddylgar
✓ Tystiolaeth o gynllunio a phrofi



	Addysg Bellach / lefel ôl-16
Llwybr cynnydd DVLA 2027
Cwmpas awgrymedig
Prototeip o blatfform neu gymhwysiad. Gellir ei arddangos yn Scratch hefyd, ond dylai ddangos meddwl cryfach am brofiad y defnyddiwr (UX), strwythurau data, cynllunio prosiect, profi ac angen pendant gan y defnyddiwr.
Nodweddion a thechnegau addas
• Rhestrau a strwythurau data
• Blociau a darllediadau addasu
• Clonau a chyflyrau rhyngwyneb niferus
• Setiau data efelychiadol
• Cynllunio prosiect ac iteriad
• Hygyrchedd a defnyddioldeb
Beth yn union yw da
✓ Problem defnyddiwr wedi'i diffinio'n eglur
✓ Datrysiad digidol wedi'i gynllunio'n dda
✓ Meddwl yn gryf am brofiad y defnyddiwr
✓ Gallu technegol ac arloesedd
✓ Tystiolaeth o brofi a gwella



Un her, llawer o ddulliau
Gellir dehongli pob thema yn wahanol yn dibynnu ar y grŵp oedran a phrofiad y tîm. Gallai tîm cynradd greu gêm gasglu syml, gallai tîm uwchradd adeiladu profiad rhyngweithiol aml-lefel, a gallai tîm ôl-16 ddylunio platfform sy'n canolbwyntio ar y defnyddiwr neu brototeip sy'n seiliedig ar ddata.
Nid y cynigion mwyaf cymhleth o safbwynt technegol fydd y rhai cryfaf o reidrwydd. Dylent gyfuno creadigrwydd, dylunio pwrpasol, neges eglur ac ymateb effeithiol i'r thema a ddewiswyd.


Creu a chyflwyno fideo hyrwyddo
Pan fydd ysgol yn cyflwyno gêm neu gymhwysiad, rhaid i'r cynnig gynnwys fideo hyrwyddo hefyd. Mae'r fideo yn rhan bwysig o'r cyflwyniad a dylai helpu gwylwyr i ddeall syniad y tîm, y daith ddatblygu a'r ymateb i'r thema a ddewiswyd yn gyflym.
	Beth mae'n rhaid i'r fideo ei gynnwys
✓ Gwerthwch y cysyniad drwy esbonio beth mae'r tîm wedi'i greu, ar gyfer pwy y mae a pham mae'r syniad yn bwysig.
✓ Dangoswch y greadigaeth ar waith, gan gynnwys y prif nodweddion, sut i chwarae’r gêm neu daith y defnyddiwr.
✓ Eglurwch y camau a gymerwyd i gynllunio, dylunio, adeiladu, profi a gwella'r prosiect.
✓ Disgrifiwch sut mae'r greadigaeth yn ymateb i'r thema gysylltiedig a ddewiswyd a'r broblem y mae'n anelu at fynd i'r afael â hi.
✓ Amlygwch yr hyn a ddysgodd y tîm, yr heriau a wynebwyd a sut y gwnaeth y tîm gydweithio.
Dylai'r fideo atodi’r prosiect a gaiff ei gynnig yn hytrach na'i ddisodli. Dylai gwylwyr allu gweld y greadigaeth orffenedig a chlywed esboniad eglur a chryno ynghylch y meddylfryd sy’n sail iddi.



Strwythur syml ar gyfer y fideo
	1
	Cyflwynwch y syniad  Nodwch enw'r prosiect, y thema a ddewiswyd a'r broblem yr oedd y tîm yn dymuno ei datrys.



	2
	Gwerthwch y cysyniad  Eglurwch pam mae’r syniad yn ddefnyddiol, yn ddiddorol neu'n wahanol, a phwy fyddai'n elwa ohono.



	3
	Dangoswch y greadigaeth  Dangoswch y gêm neu'r rhaglen yn gweithio. Canolbwyntiwch ar y prif nodweddion a phrofiad y defnyddiwr.



	4
	Dangoswch y daith  Rhannwch frasluniau, byrddau straeon, cod, prototeipiau neu brofion. Eglurwch y newidiadau pwysig a wnaed yn ystod y daith.



	5
	Cysylltwch â'r thema  Gorffennwch drwy egluro sut mae'r greadigaeth derfynol yn ateb yr her a ddewiswyd a'r hyn y dylai defnyddwyr ei ddysgu neu ei wneud.


Awgrymiadau ar gyfer ffilmio fideo hyrwyddo cryf
	Cynlluniwch cyn ffilmio
Crëwch sgript fer neu fwrdd stori. Penderfynwch beth fydd yn cael ei ddangos, pwy fydd yn siarad ac yn trefnu pob adran.
	Sicrhewch fod gennych ffocws pendant
Defnyddiwch esboniadau eglur a chryno. Blaenoriaethwch y prosiect, y daith ddatblygu a'r cysylltiad â'r thema.



	Dangoswch yn hytrach na dweud yn unig
Recordiwch y gêm neu'r rhaglen sy'n cael ei defnyddio. Defnyddiwch luniau agos neu recordiad sgrin fel bydd y nodweddion pwysig yn hawdd i'w gweld.
	Recordiwch sain eglur
Ffilmiwch mewn lle tawel, gosodwch y meicroffon yn agos at y siaradwr a gwnewch recordiad byr i brofi cyn dechrau.



	Defnyddiwch ddelweddau di-sigl, wedi’u goleuo’n dda
Sicrhewch fod y camera yn ddi-sigl a gosodwch y prif olau o flaen y gwrthrych neu'r prosiect, nid y tu ôl iddo.
	Gwnewch y cynnwys ar y sgrin yn ddarllenadwy
Osgowch destun bychan, sgrolio cyflym a llewyrch. Oedwch yn ddigon hir i wylwyr allu deall beth sy'n cael ei ddangos.



	Ystyriwch hygyrchedd
Defnyddiwch gapsiynau lle bo modd, siaradwch yn eglur ac esboniwch wybodaeth weledol bwysig. Osgowch ddibynnu ar gerddoriaeth neu liw yn unig i gyfleu ystyr.
	Cofiwch ddiogelu preifatrwydd a chadw’n ddiogel
Dilynwch drefniadau diogelu a chydsynio yr ysgol. Peidiwch ag arddangos gwybodaeth bersonol, cyfrineiriau, negeseuon preifat na gwybodaeth am ddisgyblion na ddylid ei rhannu.



	Adolygwch cyn cyflwyno
Gwyliwch y fideo cyflawn, sicrhewch fod y sain a'r elfennau gweledol gweithio, a chadarnhewch fod pob pwynt gofynnol wedi'i drafod.
	Gwiriwch y gofynion ynghylch cyflwyno cynnig
Cyn uwchlwytho, darllenwch y canllawiau cystadlu swyddogol i gael manylion y fformat ffeil derbyniol, hyd, maint y ffeil, confensiwn enwi a dull cyflwyno.





Dewiswch eich her
Mae pob partner wedi gosod thema go iawn wedi'i chynllunio i ysbrydoli atebion digidol creadigol. Defnyddiwch y canllaw hwn i gymharu'r opsiynau a dewis y pwnc y mae eich tîm yn dymuno rhoi sylw iddo.
	Dewisiadau 
	Themâu Cysylltiol

	Cymdeithas Gyfrifiadurol Prydain 
	Y newid yn yr hinsawdd; robotiaid cynorthwyol a dronau

	Gyrfa Cymru
	Dewch i gwrdd â chyflogwr; crëwch eich dyfodol

	FreeSchoolClothes.com
	Sgiliau dynol a deallusrwydd artiffisial; ailddefnyddio dillad

	Gwasanaeth Tân ac Achub Canolbarth a Gorllewin Cymru
	Defnyddio batri lithiwm yn ddiogel

	Heddlu De Cymru
	Trechwch Angenfilod Maleiswedd

	STEM Learning 
	Gofod; cestyll

	Wild Connect
	Technoleg Natur a Bioamrywiaeth

	Y Fyddin 
	Ymgyrch Byddin y Ddraig Awyr (Operation SKY Dragor Army)

	Cyngor Abertawe
	Gyrfaoedd; Cymru 2024




	
	Gwasanaeth Tân ac Achub Canolbarth a Gorllewin Cymru
Cadw pobl a chymunedau'n ddiogel



	Defnyddio batri lithiwm yn ddiogel
Gall gwefru anniogel, batris wedi'u difrodi a gwaredu amhriodol achosi tanau difrifol.
Yr her
Crëwch gêm neu gymhwysiad sy'n helpu pobl i wefru dyfeisiau'n ddiogel ac ailgylchu batris lithiwm yn gyfrifol.
Syniadau i'w harchwilio
• Hyrwyddwch wefru yn ystod y dydd tra bydd pobl yn effro.
• Gwefrwch ddyfeisiau ar arwyneb solet.
• Sicrhewch nad oes beiciau trydan na sgwteri trydan yn agos at allanfeydd.
• Defnyddiwch fannau ailgylchu batris priodol.
• Archwiliwch risgiau yn deillio o fatris sydd wedi'u difrodi a gwefrwyr ffug.
Neges graidd: gall gwefru diogel ac ailgylchu cyfrifol helpu i atal tanau.





	
	STEM Learning
Dathlu gwyddoniaeth, technoleg a threftadaeth Cymru



	Gofod: teithio o amgylch Cysawd yr Haul
Mae gan Gymru sector gofod sy'n tyfu, gan gynnwys gweithgarwch ym meysydd lloerenni a lled-ddargludyddion.
Yr her
Creu profiad rhyngweithiol sy'n hyrwyddo sector gofod Cymru ac yn teithio o amgylch Cysawd yr Haul.
Syniadau i'w harchwilio
• Adeiladu gêm archwilio gofod.
• Teithio ar asteroid neu long ofod.
• Dylunio lloeren ac efelychu ei thaith.
• Gofalwch fod dysgu am y gofod yn brofiad rhyngweithiol.



	Cestyll: dod â hanes i'r dyfodol
Mae Cymru yn enwog am ei chestyll, ei straeon a'i llên gwerin.
Yr her
Crëwch gêm sy'n dathlu cestyll Cymru mewn ffordd unigryw.
Syniadau i'w harchwilio
• Crëwch gêm adeiladu cestyll.
• Dyluniwch antur platfform.
• Amlygwch nodweddion strwythurau.
• Dychmygwch gastell modern cynaliadwy.





	
	Heddlu De Cymru
Meithrin ymwybyddiaeth o siebrddiogelwch drwy chwarae



	Trechwch Anghenfilod Maleiswedd!
Mae'r Ddinas Ddigidol dan ymosodiad gan lawrlwythiadau anniogel, apiau ffug, dyfeisiau heb eu diweddaru neu heb eu hunioni a negeseuon amheus.
Yr her
Dyluniwch a chodiwch gêm sy'n addysgu chwaraewyr sut i amddiffyn eu dyfeisiau a chadw'n ddiogel ar-lein.
Syniadau i'w harchwilio
• Dewiswch ffynonellau dibynadwy i’w lawrlwytho.
• Cofiwch ddiweddaru meddalwedd.
• Meddyliwch cyn clicio.
• Defnyddiwch offer diogelwch.
• Rhowch gynnig ar gêm blatfform, rhedwr, drysfa neu gwis.
Gellir addasu prosiectau yn ôl oedran a phrofiad.





	
	FreeSchoolClothes.com
Defnyddio technoleg i gynorthwyo pobl a'r blaned



	Sgiliau dynol yn oes AI
Mae pobl yn cyfrannu cryfderau na all technoleg eu disodli'n rhwydd.
Yr her
Crëwch gêm sy'n archwilio sut y gall sgiliau dynol a deallusrwydd artiffisial weithio'n dda gyda'i gilydd.
Syniadau i'w harchwilio
• Archwiliwch greadigrwydd a chwilfrydedd.
• Cynhwyswch waith tîm neu empathi.
• Dangoswch pam mae barn pobl yn bwysig.
• Pennwch gryfderau gwahanol i fodau dynol ac AI.



	Gwisgwch, Rhannwch, Arbedwch
Gall dillad ysgol y gellir eu hailddefnyddio gynorthwyo teuluoedd a lleihau gwastraff.
Yr her
Crëwch gêm sy'n dangos effaith cyweirio, cyfnewid, rhoddi neu ailddefnyddio dillad ysgol.
Syniadau i'w harchwilio
• Helpwch chwaraewyr i wneud dewisiadau doeth.
• Dangoswch fanteision i deuluoedd ac ysgolion.
• Arddangoswch ddulliau lleihau gwastraff.
• Datgelwch effaith penderfyniadau.





	
	BCS
Cymhwyso cyfrifiadura i heriau'r byd go iawn



	Y newid yn yr hinsawdd: ffeithiau ac effeithiau yn y dyfodol
Gall data dibynadwy helpu pobl i ddeall y newid yn yr hinsawdd.
Yr her
Datblygwch ap gan ddefnyddio cyfresi data dilys i esbonio ffeithiau a rhagfynegiadau ynghylch y dyfodol.
Syniadau i'w harchwilio
• Defnyddiwch ddata sylfaenol, nid sgrinluniau.
• Cyflwynwch wybodaeth yn eglur.
• Cynhwyswch gwis.
• Eglurwch ffynonellau.



	Fy Robot Cynorthwyol
Gall robotiaid a dronau gynorthwyo â thasgau defnyddiol.
Yr her
Crëwch gêm neu ap sy'n dangos technoleg yn cwblhau tasgau defnyddiol.
Syniadau i'w harchwilio
• Dangoswch ddwy dasg gynorthwyol neu ragor.
• Trowch gyfarwyddiadau anghywir yn anhrefn chwareus.
• Archwiliwch dasg a gynorthwyir gan drôn.
• Ystyriwch gyfarwyddiadau ac adborth.





	
	Gyrfa Cymru
Helpu pobl ifanc i archwilio byd gwaith



	Dewch i Gwrdd â'r Cyflogwr
Gall mewnwelediad uniongyrchol ddatgelu rolau a phosibiliadau newydd.
Yr her
Ewch i gwrdd â chyflogwr a defnyddio'r profiad fel ysbrydoliaeth ar gyfer gêm.
Syniadau i'w harchwilio
• Canolbwyntiwch ar rôl neu her yn y gweithle.
• Trowch ddysgu yn benderfyniadau neu'n lefelau.
• Dangoswch y sgiliau a ddefnyddir yn y gwaith.
• Bydd Gyrfa Cymru yn cysylltu ysgolion â chyflogwr.



	Crëwch Eich Dyfodol
Mae teithiau gyrfa yn gofyn archwilio, sgiliau a phenderfyniadau..
Yr her
Dyluniwch gêm sy'n tywys chwaraewyr drwy fyd gwaith.
Syniadau i'w harchwilio
• Archwiliwch yrfaoedd.
• Datryswch broblemau yn y gweithle.
• Datblygwch sgiliau.
• Cynhwyswch ddewisiadau sy'n llunio'r daith.





	
	Wild Connect
Cysylltu technoleg â'r byd naturiol



	Technoleg Natur: darganfyddwch, olrheiniwch a amddiffynnwch fioamrywiaeth
Mae natur yn cynhyrchu data trwy synau, delweddau, DNA a symudiadau.
Yr her
Crëwch gêm neu gymhwysiad sy'n dangos sut y gall technoleg ddatgelu bywyd gwyllt, olrhain newidiadau neu amddiffyn bioamrywiaeth.
Syniadau i'w harchwilio
• Defnyddiwch feicroffonau, trapiau camera neu dagiau GPS.
• Archwiliwch loerennau, dronau neu ddeallusrwydd artiffisial.
• Lluniwch brosiect gweithredol â stori eglur.
• Cysylltwch dechnoleg â'r byd naturiol.
Blaenoriaethwch ddatrysiad gweithredol, neges eglur a defnydd ystyriol o dechnoleg.



	
	Y Fyddin 
Yn diogelu'r Deyrnas Unedig a'i helpu i ffynnu drwy ymladd ac ennill ein brwydrau o'r tir.




	Ymgyrch SKY Dragon Army 
Yr her

Bydd eich Ysgol yn cynnal (uwchgynhadledd Heddwch amlwg) y mis nesaf, a bydd y canlynol yn mynychu: 
1. Arlywydd yr Unol Daleithiau 
2. Brenin Lloegr 
3. Arlywydd Norwy 
4. Brenhines Ffrainc 
5. Brenin Saudi Arabia 
Un diwrnod cyn i'r uwchgynhadledd ddechrau: Mae grym gelyniaethus wedi tarfu ar rwydwaith cludiant cenedlaethol y DU drwy ddefnyddio dronau awtonomaidd amheus i ymyrryd â chofrestru cerbydau, cronfeydd data trwyddedu, a seilwaith ffyrdd hanfodol.  Mae hyn wedi tarfu ar yr uwchgynhadledd Heddwch, ond ni ellir ei chanslo. 
Yn eich ysgol, ceir Canolfan Cyd-weithrediadau Seiber Dronau (JCDOC), a’ch tîm chi yw Catrawd Amddiffyn Seiber y Fyddin sy'n cynorthwyo’r JCDOC.
Gofynnwyd i’ch tîm wneud y canlynol:
Canfod, olrhain, nodi a niwtraleiddio dronau gelyniaethus gan amddiffyn seilwaith digidol cenedlaethol.
RHAID i bob gêm gynnwys: 
1 – Amddiffyniad Rhag Dronau - Mae dronau gelyniaethus yn agosáu at leoliad eich ysgol (Uwchgynhadledd Heddwch).
Dylai timau ddatblygu cod sy'n:
· Dewis y drôn ymateb agosaf.
· Neilltuo llwybrau rhyng-gipio.
· Cyfrifo'r amser rhyng-gipio amcangyfrifedig.
Dyfernir pwyntiau bonws am atebion wedi'u hoptimeiddio.
2 - Brwydr Derfynol - Bydd timau'n rheoli haid o ddronau rhithiol.
Amcanion:
1. Amddiffyn y gweinydd Diogelwch yn yr ysgol (lleoliad yr uwchgynhadledd heddwch).
2. Hebrwng confoi sy'n cludo'r holl westeion pwysig iawn.
3. Trechu dronau gelyniaethus os bydd angen. 
Bydd pob her godio wedi'i chwblhau yn datgloi:
· Dronau ychwanegol
· Uwchraddiadau i’r system radar
· Galluoedd seiber
Yn dibynnu ar lefel eich addysg, dylech hefyd gynnwys: 
Ysgol Gynradd - Casglu Cudd-wybodaeth

Rhaid i dimau ysgrifennu Her codio i:
· Dderbyn porthiannau telemetreg dronau.
· Tracio nifer o UAVs ar fap digidol.
· Nodi patrymau hedfan amheus.
· Dosbarthu dronau fel rhai: 

· Cyfeillgar
· Anhysbys
· Gelyniaethus
Sgiliau Codio
· Trin data
· Araeau/rhestrau
· Rhesymeg ar sail amodau
· Cyfesurynnau mapio
Ysgol Uwchradd - Rhwydwaith Canfod Dronau
Dylai timau adeiladu algorithm sy'n:
· Canfod dronau sy'n mynd i mewn i ofod awyr cyfyngedig.
· Cyfrifo pellter o seilwaith hanfodol.
· Cynhyrchu rhybuddion.
Sgiliau Codio
· Newidynnau
· Swyddogaethau
· Cyfrifiadau mathemategol
Coleg - Ymgyrch CGRh
(Cudd-wybodaeth, Gwyliadwriaeth a Rhagchwilio)
Mae drôn milwrol yn darparu delweddau o rwydwaith ffyrdd.
Rhaid i dimau:
· Ddadansoddi data a dderbynnir.
· Lleoli safleoedd lansio dronau gelyniaethus cudd.
· Blaenoriaethu targedau.
Dyfernir pwyntiau am gyflymder a chywirdeb.
























	
	Cyngor Abertawe
Yn cefnogi cymunedau ledled Abertawe




	Ditectif Gyrfaoedd
Mae pob swydd yn gofyn am gymysgedd unigryw o sgiliau, diddordebau a chyfrifoldebau. Drwy archwilio cliwiau a gofyn y cwestiynau priodol, gall chwaraewyr ddarganfod yr amrywiaeth eang o yrfaoedd sydd ar gael a deall byd gwaith yn well.
Yr her
Crëwch gêm lle bydd chwaraewyr yn gweithredu fel Ditectifs Gyrfaoedd, gan ddefnyddio cliwiau i nodi gwahanol alwedigaethau.
Syniadau i'w harchwilio
· Datgelu cliwiau un ar y tro a chaniatáu i chwaraewyr ddyfalu'r yrfa.
· Cynnwys gwybodaeth am sgiliau, cymwysterau ac amgylcheddau gweithle.
· Defnyddio systemau sgorio sy'n gwobrwyo dyfalu’n gywir a llai o awgrymiadau.
· Cyflwyno gwahanol lefelau anawsterau ar gyfer gwahanol grwpiau oedran.
· Cynnwys gyrfaoedd o ystod eang o ddiwydiannau a sectorau.
· Annog chwaraewyr i ddysgu am yrfaoedd nad ydynt wedi’u hystyried yn flaenorol efallai.



	Cymru 2040: Dinas y Dyfodol
Sut yn union fydd Cymru yn 2040? Bydd technolegau newydd, diwydiannau sy'n newid a chymunedau sy'n datblygu yn creu cyfleoedd gyrfaoedd cyffrous. Mae'r her hon yn annog dysgwyr i ddychmygu'r dyfodol a dylunio dinas sy'n cefnogi pobl, busnesau a'r amgylchedd.

Yr her
Adeiladwch ddinas ddigidol y dyfodol ac arddangoswch y swyddi, y diwydiannau a'r gwasanaethau a allai fodoli yng Nghymru yn 2040.

Syniadau i'w harchwilio
· Dylunio cartrefi, systemau cludiant a gwasanaethau cyhoeddus cynaliadwy. 
· Creu gweithleoedd y dyfodol a gyrfaoedd sy'n dod i'r amlwg. 
· Ystyried sut y gallai technoleg, deallusrwydd artiffisial, roboteg ac ynni gwyrdd lunio cymunedau. 
· Cynnwys gofal iechyd, addysg, gwasanaethau digidol ac atebion amgylcheddol. 
· Dangos sut mae gwahanol yrfaoedd yn cydweithio i gefnogi’r ddinas. 
· Archwilio sut bydd dinasyddion yn byw, yn gweithio ac yn teithio yn y dyfodol.



	
	Cyngor Caerdydd
Yn cefnogi cymunedau ledled Caerdydd




	Cynhwysiant – Technoleg i Bawb
Dylai pawb gael cyfle i gymryd rhan, cyfathrebu, dysgu a mwynhau profiadau digidol.
Yr her
Crëwch gêm neu gymhwysiad sy'n archwilio sut y gall technoleg wneud gweithgareddau, amgylcheddau neu brofiadau yn fwy cynhwysol a hygyrch.
Syniadau i'w harchwilio
· Dylunio gêm y gall pobl â gwahanol alluoedd ei mwynhau.
· Creu offeryn sy'n helpu pobl i gyfathrebu neu gymryd rhan.
· Archwilio sut y gall technoleg gael gwared ar rwystrau rhag cynhwysiant.
· Dylunio ysgol, cymuned neu amgylchedd digidol hygyrch.



	Caerdydd Un Blaned – Ein Dinas Gynaliadwy 
Mae Caerdydd yn gweithio i ddod yn ddinas fwy cynaliadwy. Mae gan bawb ohonom gyfraniad i’w wneud at ddiogelu ein hamgylchedd a sicrhau bod Caerdydd yn lle gwych i fyw ynddo.

Yr her
Crëwch gêm Scratch sy'n archwilio sut y gall pobl wneud Caerdydd yn fwy cynaliadwy a helpu i amddiffyn ein planed.

Syniadau i'w harchwilio
· Creu gêm lle bydd chwaraewyr yn gwneud dewisiadau cynaliadwy ynghylch Caerdydd.
· Dylunio gêm sy'n annog ailgylchu, lleihau gwastraff neu arbed ynni.
· Creu gêm ynghylch teithio cynaliadwy, er enghraifft, cerdded, seiclo neu ddefnyddio cludiant cyhoeddus.
· Dylunio Caerdydd rithiol lle bydd chwaraewyr yn gwneud newidiadau i greu dinas fwy gwyrdd ac iachach.

